Το **SoundCloud** είναι μια διαδικτυακή υπηρεσία που ιδρύθηκε στο Βερολίνο στη Γερμανία.

Ιστορία
-------

Το SoundCloud ιδρύθηκε στο Βερολίνο τον Αύγουστο του 2007 από τον Σουηδικό σχεδιαστή ήχου Αλεξάντερ Λιούνγκ και τον Σουηδό καλλιτέχνη Έρικ Βάλφορς και η ιστοσελίδα ξεκίνησε στα τέλη του 2008. Αρχικά είχε ως στόχο να επιτρέψει στους μουσικούς να συνεργαστούν διευκολύνοντας την ανταλλαγή και συζήτηση των ηχογραφήσεων, αλλά μετατράπηκε αργότερα σε ένα εργαλείο δημοσίευσης για διανομή μουσικής. Σύμφωνα με το περιοδικό Wired, αμέσως μετά την έναρξή του, το SoundCloud άρχισε να ανταγωνίζεται την κυριαρχία του Myspace ως πλατφόρμα για τους μουσικούς να διανέμουν τη μουσική τους.

Τον Απρίλιο του 2009, η SoundCloud έλαβε χρηματοδότηση αξίας 2.5 εκατομμυρίων ευρώ από την Doughty Hanson Technology Ventures. Τον Μάιο του 2010, το SoundCloud ανακοίνωσε ότι έχει 1 εκατομμύριο χρήστες. Τον Ιανουάριο του 2011, αναφέρθηκε ότι η SoundCloud είχε αντλήσει χρηματικά ποσά ύψους 10 εκατομμυρίων δολαρίων από τη Union Square Ventures και Index Ventures. Στις 15 Ιουνίου 2011, το SoundCloud ανέφερε πέντε εκατομμύρια εγγεγραμμένους χρήστες και επενδύσεις από τον Άστον Κούτσερ και το Guy Oseary's A-Grade Fund και στις 23 Ιανουαρίου 2012 ανέφερε 10 εκατομμύρια εγγεγραμμένους χρήστες. Τον Μάιο του 2012, ανακοινώθηκε ότι το SoundCloud είχε 15 εκατομμύρια χρήστες και η χρήση του ιστότοπου αυξανόταν κατά 1.5 εκατομμύρια χρήστες το μήνα.

Ένα νέο API κυκλοφόρησε το Δεκέμβριο του 2012, το οποίο βελτίωσε την υποστήριξη των κινητών συσκευών και πρόσθεσε χαρακτηριστικά όπως ταυτόχρονη ακρόαση και πλοήγηση στην ιστοσελίδα και δυνατότητα δημιουργίας προσωπικών συλλογών. Η απάντηση από τους χρήστες ήταν ανάμικτη, και πολλοί εξέφρασαν δυσαρέσκεια με την αλλαγή. Αυτή τη στιγμή, το SoundCloud αναφέρθηκε ότι "έφτανε τα 180 εκατομμύρια άτομα το μήνα", και μεταφορτωνόταν 10 ώρες περιεχομένου ανά λεπτό.

Τον Μάρτιο του 2013, το Twitter ανακοίνωσε ότι θα συνεργαστεί με το SoundCloud στην ανάπτυξη της πρώτης ολοκληρωμένης εφαρμογής μουσικής. Ωστόσο, το έργο δεν υλοποιήθηκε, διότι το SoundCloud δεν μπόρεσε να φιλοξενήσει μουσική με άδεια χρήσης λόγω έλλειψης απαραίτητων ρυθμίσεων με ετικέτες μουσικής. Τον Ιούλιο του 2013, το SoundCloud είχε 40 εκατομμύρια εγγεγραμμένους χρήστες και η ακροάσεις αυξανόταν με ρυθμό 20 εκατομμυρίων τον μήνα.

Το SoundCloud ανήγγειλε τον Ιανουάριο του 2014 ότι είχε αρχίσει διαπραγματεύσεις αδειοδότησης με μεγάλες εταιρείες μουσικής για να αντιμετωπίσει το θέμα του μη εξουσιοδοτημένου υλικού που προστατεύεται από πνευματικά δικαιώματα, εμφανιζόμενο τακτικά στην πλατφόρμα. Η ανακοίνωση ακολούθησε ένα γύρο χρηματοδότησης στο οποίο συγκεντρώθηκαν 60 εκατομμύρια δολάρια ΗΠΑ, με αποτέλεσμα αποτίμηση αξίας 700 εκατομμυρίων δολαρίων. Σύμφωνα με πηγές των μέσων ενημέρωσης, οι διαπραγματεύσεις ξεκίνησαν σε μια προσπάθεια αποφυγής παρόμοιων προβλημάτων που αντιμετώπισε η Google, η οποία αναγκάστηκε να χειριστεί ένα μεγάλο αριθμό σημειώσεων κατάργησης στην πλατφόρμα κοινοποίησης βίντεο YouTube.

Τον Μάιο του 2014, αναφέρθηκε ότι το Twitter σκέφτεται την εξαγορά του SoundCloud για περίπου 2 δισεκατομμύρια δολάρια ΗΠΑ. Ωστόσο, η προοπτική απόκτησης απορρίφθηκε από τα μέσα μαζικής ενημέρωσης, με μία έκθεση που ανέφερε ότι "οι αριθμοί δεν αυξάνονται", και ο Μπόμπι Οβίνσκι υποθέτοντας στον ιστότοπο Forbes τον Ιούλιο ότι η συνεχιζόμενη ανικανότητα του SoundCloud να εξασφαλίσει συμφωνίες με τις μεγαλύτερες μουσικές εταιρείες ήταν ο πρώτιστος ένοχος.

Στις 28 Σεπτεμβρίου 2016, το Spotify ανακοίνωσε ότι ήταν σε συνομιλίες για να αγοράσει το SoundCloud, αλλά στις 8 Δεκεμβρίου 2016, αναφέρθηκε ότι το Spotify εγκατέλειψε τα σχέδια εξαγοράς του.

Τον Ιούλιο του 2017, το SoundCloud ανακοίνωσε ότι θα κλείσει τα γραφεία της στο Σαν Φρανσίσκο και στο Λονδίνο και θα απολύσει 173 από τους 420 υπαλλήλους σε μια προσπάθεια να γίνει κερδοφόρα, με το υπόλοιπο προσωπικό να λειτουργεί εκτός γραφείων στο Βερολίνο και τη Νέα Υόρκη.

Παραπομπές
----------

1. ↑  «Soundcloud.com Technology Profile». Αρχειοθετήθηκε από το πρωτότυπο στις 27 Ιουλίου 2018. Ανακτήθηκε στις 3 Μαρτίου 2018.
2. ↑  «Soundcloud Engineering Blog».
3. ↑  «Soundcloud.com Traffic, Demographics and Competitors - Alexa». *www.alexa.com* (στα Αγγλικά). Αρχειοθετήθηκε από το πρωτότυπο στις 24 Δεκεμβρίου 2019. Ανακτήθηκε στις 5 Δεκεμβρίου 2017.
4. ↑  Jenna Wortham, SoundCloud, an Audio-Sharing Site, Hits 5 Million Users. *New York Times*, June 15, 2011.
5. 1 2  Eliot Van Buskirk (6 July 2009). «SoundCloud Threatens MySpace as Music Destination for Twitter Era». *Wired*. .
6. 1 2  Mike Butcher (18 Μαΐου 2010). «Now a million on SoundCloud – This startup is scaling globally». *TechCrunch*.
7. ↑  David Noël (23 Ιανουαρίου 2012). «SoundCloud Hits Ten Million Users». SoundCloud.
8. 1 2  Drew Olanoff (9 Μαΐου 2012). «SoundCloud announces "Next" version of its site, hits 15M users». *The Next Web*. The Next Web, Inc. Ανακτήθηκε στις 11 Δεκεμβρίου 2014.
9. ↑  Robin Wauters (10 Δεκεμβρίου 2012). «SoundCloud user accuses SoundCloud of "doing a Zuckerberg" – on SoundCloud». *The Next Web*. The Next Web, Inc. Ανακτήθηκε στις 11 Δεκεμβρίου 2014.
10. ↑  Martin Bryant (4 Δεκεμβρίου 2012). «With 10 hours of audio uploaded every minute, SoundCloud rolls its new site design out to all users». *The Next Web*. The Next Web, Inc. Ανακτήθηκε στις 11 Δεκεμβρίου 2014.
11. ↑  Peter Kafka (13 Μαρτίου 2013). «Twitter's Music App Will Let You Watch, Too, With Help From Vevo». *All Things D*. Dow Jones & Company Inc. Ανακτήθηκε στις 11 Δεκεμβρίου 2014.
12. 1 2  Peter Kafka (24 Ιανουαρίου 2014). «SoundCloud Has a New Pile of Cash, and Wants to Cut Deals With Big Music». *ReCode*. Revere Digital LLC. Ανακτήθηκε στις 11 Δεκεμβρίου 2014.
13. ↑  Jefferson Graham (17 July 2013). «Who's listening to SoundCloud? 200 million». *USA Today*. .
14. ↑  Ellis Hamburger (24 Ιανουαρίου 2014). «SoundCloud pursuing its first licensing deals with record labels». *The Verge*. Vox Media, Inc. Ανακτήθηκε στις 11 Δεκεμβρίου 2014.
15. ↑  Tom Pakinkis (28 March 2014). «SoundCloud holding licensing talks with labels - report». Music Week.. Ανακτήθηκε στις 31 March 2014.
16. ↑  Bobby Owsinski (24 Ιουλίου 2014). «Major Labels Buying Into Soundcloud Sets It Up For Acquisition». *Forbes*. Forbes, LLC. Ανακτήθηκε στις 11 Δεκεμβρίου 2014.
17. ↑  Nathan Ingraham (20 Μαΐου 2014). «Twitter's plans to purchase SoundCloud have evaporated, claims report». *The Verge*. Vox Media. Ανακτήθηκε στις 11 Δεκεμβρίου 2014.
18. ↑  McIntyre, Hugh (28 September 2016). «Is Spotify Buying SoundCloud?». *Forbes*.. Ανακτήθηκε στις 9 October 2016.
19. ↑  Russell, Jon (8 December 2016). «Spotify has backed out of talks to acquire SoundCloud». TechCrunch.. Ανακτήθηκε στις 9 December 2016.
20. ↑  «SoundCloud Cuts 40% of Staff in Push for Profitability». *Bloomberg.com*. 2017-07-06.. Ανακτήθηκε στις 2017-07-10.
21. ↑   blog.soundcloud.com
22. ↑  Constine, Josh. «SoundCloud sinks as leaks say layoffs buy little time». *Techcrunch*. Ανακτήθηκε στις 21 Σεπτεμβρίου 2017.